奉和聖製送張尚書巡邊
作者：許景先
朝代：唐

paragraphs: 文武承邦式，風雲感國禎。
王師親賦政，廟略久論兵。
漢主知三傑，周官統六卿。
四方分閫受，千里坐謀成。
介胄辭前殿，壺觴宿左營。
賞延頒賜重，宸贈出車榮。
龍武三軍氣，魚鈴五校名。
郊雲駐旌羽，邊吹引金鉦。
訓旅方稱德，安人更克貞。
佇看銘石罷，同聽凱歌聲。